สวัสดีค่ะเมื่อวันจันทร์ตื่นเช้ามาเจ็บคอมากพอตอนเย็นเลยไปซื้อยาฆ่าเชื้อมาทาน เป็นAmoxicillin + Clavulanate เย็นจันทร์และวันอังคารมีไข้ วันพุทธพฤหัสมีการถ่ายเหลวเป็นน้ำจึงหยุดยาไปตั้งแต่เย็นวันพุทธวันศุกร์ไปพบแพทย์เค้าบอหอาจเป็นผลข้างเคียงของยาได้ แต่วันนี้ก็ถ่ายน้อยลงแต่ยังเหนื่อยอยู่ไม่ทราบว่าที่เหนื่อยง่ายมาจากการขาดน้ำที่ถ่ายแล้วใช่มั้ยคะ และหยุดยาไปจะมีผลเสียมากมั้ย
สวัสดีค่ะ หากแพทย์แจ้งว่าน่าจะเป็นผลข้างเคียงของยาตัวดังกล่าวก็ควรหยุดยานั้นๆทันที โดยร่างกายจะใช้เวลาประมาณ 1-3 วันในการขับยาออกไปจากร่างกาย หลังหยุดยาไปแล้ว หากเกิดจากผลข้างเคียงยาจริง อาการถ่ายเหลวน่าจะค่อยๆดีขึ้นส่วนอาการเหนื่อยง่าย อ่อนเพลีย อาจเกิดจากการเสียน้ำออกจากร่างกายจากการถ่ายเหลวได้ แนะนำการดื่มน้ำตามเข้าไปให้เพียงพอ และงดการทำงานหรือออกแรงหนักๆไปก่อนหากอาการยังไม่ทุเลา แม้หยุดยาไปแล้ว ควรกลับไปพบแพทย์เพื่อตรวจเพิ่มเติมอีกครั้งค่ะอาการเจ็บคอที่เป็นอยู่นั้น ส่วนใหญ่มักเกิดจากเชื้อไวรัส ไม่จำเป็นต้องได้ยาฆ่าเชื้อในทุกคน แนะนำว่าถ้าลองหยุดยาไปแล้ว อาการกลับมาเป็นหนักขึ้นเรื่อยๆ ควรไปพบแพทย์เพื่อตรวจร่างกายยืนยัน แพทย์จะทำการจ่ายยาฆ่าเชื้ออาจจะเป็นยาคนละกลุ่มมาให้หากต้องใช้ยาฆ่าเชื้อจริงๆ